CELEX: 32021D2180
Language: fi
Date: 2021-09-28 00:00:00
Title: Neuvoston päätös (EU) 2021/2180, annettu 28 päivänä syyskuuta 2021, kannasta, jonka julkisesti tuettuja vientiluottoja koskevan järjestelyn osallistujat ottavat kirjallisessa menettelyssä Euroopan unionin puolesta ennakkomaksun vähimmäismäärän väliaikaista alentamista koskevaan yhteiseen kantaan

10.12.2021   
               
               
                  FI
               
               
                  Euroopan unionin virallinen lehti
               
               
                  L 443/73
               
            
         NEUVOSTON PÄÄTÖS (EU) 2021/2180,
         annettu 28 päivänä syyskuuta 2021,
         kannasta, jonka julkisesti tuettuja vientiluottoja koskevan järjestelyn osallistujat ottavat kirjallisessa menettelyssä Euroopan unionin puolesta ennakkomaksun vähimmäismäärän väliaikaista alentamista koskevaan yhteiseen kantaan
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Julkisesti tuettuja vientiluottoja koskevan järjestelyn, jäljempänä ’järjestely’, sisältämät suuntaviivat on saatettu osaksi unionin lainsäädäntöä, ja niistä on tehty Euroopan unionissa oikeudellisesti sitovia Euroopan parlamentin ja neuvoston asetuksella (EU) N:o 1233/2011 (1).
                  
               
                     (2)
                  
                  
                     Järjestelyn osallistujien, jäljempänä ’osallistujat’, on määrä päättää kirjallisessa menettelyssä Euroopan unionin ehdotuksesta yhteiseksi kannaksi järjestelyn IV luvun 5 jakson mukaisesti, jotta järjestelyn 11 artiklan a kohdan nojalla vaadittua ennakkomaksun vähimmäismäärää voidaan väliaikaisesti alentaa, jäljempänä ’ehdotettu yhteinen kanta’, Covid-19-kriisistä johtuvan talouden laskusuhdanteen vuoksi.
                  
               
                     (3)
                  
                  
                     Ehdotettu yhteinen kanta antaisi julkisesti tuettujen vientiluottojen alaisia tavaroita ja palveluja ostaville matalan ja keskitulotason maiden julkisille ostajille mahdollisuuden suorittaa 12 kuukauden ajan ennakkomaksuja, joiden suuruus vientisopimuksen arvosta on vähintään 5 prosenttia eikä 15 prosenttia, kuten järjestelyn 11 artiklan a kohdassa edellytetään. Tämä puolestaan merkitsisi sitä, että samalla ajanjaksolla korotettaisiin julkisen tuen enimmäismäärää, jonka osallistujat voivat järjestelyn 11 artiklan c kohdan mukaisesti myöntää, 85 prosentista 95 prosenttiin vientisopimuksen arvosta.
                  
               
                     (4)
                  
                  
                     Tämä poikkeuksellinen toimenpide on tarpeen, jotta voidaan reagoida Covid-19-terveyskriisistä johtuvaan talouden laskusuhdanteeseen ja vähentää kriisin vakavia vaikutuksia unionin teollisuuden merkittävien hankkeiden toteuttamiseen matalan ja keskitulotason maissa.
                  
               
                     (5)
                  
                  
                     On aiheellista määrittää kanta, jonka osallistujat ottavat kirjallisessa menettelyssä unionin puolesta ehdotettuun yhteiseen kantaan, koska ehdotettu yhteinen kanta voi vaikuttaa hyväksymisensä jälkeen ratkaisevasti unionin oikeuden sisältöön asetuksen (EU) N:o 1233/2011 nojalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kanta, jonka julkisesti tuettuja vientiluottoja koskevan järjestelyn osallistujat ottavat kirjallisessa menettelyssä unionin puolesta ehdotukseen yhteiseksi kannaksi, joka koskee ennakkomaksun vähimmäismäärän väliaikaista alentamista, perustuu Euroopan unionin ehdotusluonnokseen yhteiseksi kannaksi (2).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 28 päivänä syyskuuta 2021.
            
               
                  Neuvoston puolesta
               
               
                  Puheenjohtaja
               
               S. KUSTEC
            
         
         
            (1)  Euroopan parlamentin ja neuvoston asetus (EU) N:o 1233/2011, annettu 16 päivänä marraskuuta 2011, tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten 2001/76/EY ja 2001/77/EY kumoamisesta (EUVL L 326, 8.12.2011, s. 45).
         
            (2)  Ks. asiakirja ST 11591/21 osoitteessa http://register.consilium.europa.eu